Diari Oficial de la Generalitat Valenciana


Sumari del DOGV 6332, del 13-08-2010 (2010/9199)

RESOLUCIÓ de 22 de juliol del 2010, de la presidenta de l'Institut Valencià de la Música, per la qual es concedixen subvencions per a l'adquisició i reposició d'instruments musicals per a l'any 2010.
-------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6332

Data del DOGV
:   13-08-2010

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2010/9199


Data del document
:   22-07-2010

Organisme emissor
:   Institut Valencià de la Música

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 22 de juliol del 2010, de la presidenta de l'Institut Valencià de la Música, per la qual es concedixen subvencions per a l'adquisició i reposició d'instruments musicals per a l'any 2010. [2010/9199]
Per Resolució de 10 de febrer del 2010, de la presidenta de l'Institut Valencià de la Música, (DOCV núm. 6219, de 4.03.2010), es van convocar subvencions per a l'adquisició i reposició d'instruments musicals per a l'any 2010.
Vista la proposta que eleva la directora gerent de l'Institut Valencià de la Música, referida a la concessió i denegació de les esmentades subvencions basant-se en la formulada per la Comissió Avaluadora prevista en la Base Quinta de la convocatòria, de conformitat amb el que disposa la Base Sèptima de l'esmentada convocatòria i en l'exercici de les atribucions que tinc conferides, resolc:
Primer
Concedir ajuda per a l'adquisició i reposició d'instruments musicals a les sol·licituds presentades per les administracions públiques, societats musicals federades i entitats que es relacionen en l'Annex I i per a l'adquisició dels instruments indicats en el mateix.
Segon
Nomenar suplents a les societats musicals federades i entitats, relacionades per orde de prioritat en l'Annex II, en els que recaurà l'ajuda en cas de possibles renúncies.
Tercer
Denegar l'ajuda per a l'adquisició i reposició d'instruments musicals sol·licitada per les administracions públiques, societats musicals federades i entitats que es relacionen en l'annex III i pels motius que s'especifica.Motius de denegació:
A. Haver presentat la sol·licitud una vegada finalitzat el termini establit en la Base Quarta.1 de la convocatòria aprovada per Resolució de 10 de febrer del 2010, de la presidenta de l'Institut Valencià de la Música (DOCV núm. 6219 de 04.03.10)
B. La sol·licitud fa referència a l'adquisició d'instruments no previstos en la Base Segona. a) de la convocatòria aprovada per Resolució de 10 de febrer del 2010, de la presidenta de l'Institut Valencià de la Música (DOCV núm. 6219 de 04.03.10), per part de les Administracions Públiques Municipals.
C. La sol·licitud fa referència a l'adquisició d'instruments per part d'un Ajuntament per a l'escola de música municipal, supòsit expressament exclòs segons establix la Base Tercera. b) de la convocatòria aprovada per Resolució de 10 de febrer del 2010, de la presidenta de l'Institut Valencià de la Música (DOCV núm. 6219 de 04.03.10)
D. La sol·licitud fa referència a l'adquisició d'instruments per part d'una entitat sense ànim de lucre dedicada a l'ensenyança musical, supòsit expressament exclòs segons el que disposa la Base Tercera b) de la convocatòria aprovada per Resolució de 10 de febrer del 2010, de la presidenta de l'Institut Valencià de la Música (DOCV núm. 6219 de 04.03.10)
E. La sol·licitud presentada es troba limitada pel que disposa la Base Primera. 3, últim paràgraf, de la convocatòria aprovada per Resolució de 10 de febrer del 2010, de la presidenta de l'Institut Valencià de la Música (DOCV núm. 6219 de 04.03.10), ja que, havent obtingut ajudes l'entitat sol·licitant en els anys anteriors que, en conjunt, igualen el màxim previst, no pot resultar beneficiària de nou en la present convocatòria.
F. Desistiment de l'interessat, amb arxiu de les actuacions, al no haver completat la documentació requerida en els terminis concedits, o haver-la completat fora del termini assenyalat, de conformitat amb el que establix la Base Quarta. 4 de la convocatòria aprovada per Resolució de 10 de febrer del 2010, de la presidenta de l'Institut Valencià de la Música (DOCV núm. 6219 de 04.03.10), atés que estos terminis no són susceptibles d'ampliació al tractar-se d'un procediment de concurrència competitiva.
G. No haver obtingut la sol·licitud de l'interessat, en la baremació efectuada, la puntuació mínima exigida de 85 punts per a poder ser inclosa en la proposta que la Comissió Avaluadora eleva a l'òrgan instructor, de conformitat amb el que establix la Base Sexta. 2. de la convocatòria aprovada per Resolució de 10 de febrer del 2010, de la presidenta de l'Institut Valencià de la Música (DOCV núm. 6219 de 04.03.10)
H. No haver obtingut la puntuació suficient conforme als criteris i barem de la Base Sexta, en concurrència amb les altres sol·licituds,per a ser inclosa en la proposta d'ajudes que la Comissió Avaluadora eleva a l'òrgan instructor, tenint en compte el nombre màxim d'ajudes a concedir segons allò que s'ha estipulat en la Base Primera. 2 de la convocatòria aprovada per Resolució de 10 de febrer del 2010, de la presidenta de l'Institut Valencià de la Música (DOCV núm. 6219 de 04.03.10)
I. La sol·licitud fa referència a l'adquisició d'accessoris, supòsit expressament exclòs segons el que disposa la Base 3ª d) de la convocatòria aprovada per Resolució de 10 de febrer del 2010, de la presidenta de l'Institut Valencià de la Música (DOCV núm. 6219 de 04.03.10)
De conformitat amb el que establixen els articles 107, 116, 117 de la Llei 30/1992, de Règim Jurídic de les Administracions Públiques i del Procediment Administratiu Comú i 10, 14, 46 de la Llei 29/1998, Reguladora de la Jurisdicció Contenciós Administrativa, el present acte, que posa fi a la via administrativa, podrà ser recorregut potestativament en reposició o bé cabrà plantejar directament recurs contenciós administratiu en els terminis i davant dels òrgans que s'indiquen a continuació:
a) El recurs de reposició haurà d'interposar-se davant de la consellera de Cultura i Esport en qualitat de Presidenta de l'Institut Valencià de la Música en el termini d'un mes a comptar del següent al de la seua publicació en el DOCV
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la seua publicació en el DOCV
València, 22 de juliol del 2010.- La presidenta de l'Institut Valencià de la Música: Trinidad Miró Mira.